Karen Kain

Karen Kain (* 28. marec 1951, Hamilton, Ontário) je kanadská bývalá baletka a umelecká vedúca Národného baletu Kanady.

 Životopis 
V roku 1962 začala svoje štúdium na National Ballet School of Canada. Od roku 1969 bola baletkou v Národnom balete Kanady, začiatkom ako zboristka. Po senzačnom debute ako Odette/Odille v Labuťom jazere sa v roku 1971 stala vedúcou sólistkou. Jej tanečný partner bol Frank Augustyn, v roku 1973 v Moskve získali cenu za najlepšie pas de deux a sama získala striebornú medailu v ženskej kategórii. Mentorom jej bol dánsky tanečník Erik Bruhn, ktorý v rokoch 1983 až 1986 pôsobil ako umelecký vedúci Národného baletu Kanady ako aj zakladateľka tohto súboru Celia Franca. Účinkovanie v jeho Labuťom jazere stálo na začiatku jej kariéry a týmto dielom ju aj končila.

Jej repertoár bol mimoriadne široký. Tancovala Auroru (Spiaca krásavica), Giselle (Giselle) či v La Fille mal gardée Fredericka Ashatona. Spolupracovalo so súbormi ako Opéra National de Paris, Boľšoj teatr, London Festival Ballet a Viedenská štátna opera. Spolupracovala a tancovala s Rudolfom Ňurejevom. Rovnako spolupracovala sú súborom Ballet National de Marseille kde bol choreografom Roland Petit. Ďalším spolupracovníkom bol James Kudelka, vytvorila role v jeho baletoch Rape of Lucrece, Musings, The Miraculous Mandarin, Spring Awakening a The Actress. V roku 1996 oznámila zámer odísť do tanečného dôchodku. Garth Drabinsky produkoval jej rozlúčkové turné v lete a na jeseň 1997, počas roka 1997 ešte tancovala, účinkovala napr. so súborom NDT3 Nederlands Dans Theater. V Národnom balete Kanady sa v roku 1997 stala artist-in-residence (rezidentnou umelkyňou). V roku 2005 bola vymenovaná za umeleckú vedúcu Národného baletu Kanady. V tejto roli pôsobila do 30. júna 2021, najdlhšie odkedy súbor založila Celia Franca. V roli dosiahla svoje ciele, súbor znovu vyrážal na turné po svete, do repertoáru získala alebo nechala vytvoriť 71 diel. Jej predchodcom bol James Kudelka.

V rokoch 2004 až 2008 bola predsedníčkou Canada Council for the Arts. Založila Dancer Transition Resource Centre, ktorého cieľ bolo pomáhať tanečníkom s plánovaním a prechodom na novú kariéru po tej javiskovej.

Účinkovala vo viacerých filmoch. Film Karen Kain: Dancing in the Moment získal v roku 1999 Emmy. Filmová séria Swan Song (réžia Chelsea McMullan) dokumentuje posledné predstavenie, ktoré Kain realizovala pre Národný balet Kanady.

 Ocenenia 
 Rad Kanady (1991) v kategórii Companion
 Rad Kanady (1976) v kategórii Officer
 Officier de L’Ordre des Arts et des Lettres (2000)
 Rad Ontária
 Governor General’s National Arts Centre Award (1997)
 Governor General’s Award for Lifetime Artistic Achievement (2002)
 Queen Elizabeth II Coronation Award (2019) od Royal Academy of Dance
 čestné doktoráty z univerzít: York, McMaster, Trent, University of British Columbia, Brock a University of Toronto
 známka Kanadskej pošty (2021)

 Referencie 

 Externé odkazy 
 Karen Kain na webe Národného baletu Kanady

Kategória:Osobnosti z Hamiltonu (Ontário)
Kategória:Kanadské baletky
Kategória:Umeleckí vedúci Národného baletu Kanady
Kategória:Vedúci sólisti Národného baletu Kanady
Kategória:Companions Radu Kanady
Kategória:Officers Radu Kanady
Kategória:Nositelia Ordre des Arts et des Lettres
Kategória:Držitelia čestných doktorátov v Kanade